Unu piantu continu

Unu piantu continu,
silenziosu, che vena
chi andat sutta terra,
o vida mia ses tue. Su destinu

Contrariu m’est tantu. Dogni pena
più amara e terribile
est pro me remunida.
Ma pared’impossibile!

Chi un’ora una die,
unu mese o un’annu,
passare deo non pota rie rie
cun amore e dulzura?

Sèmpere tu’affannu
mi fascas de ispinas,
comente su ruo fascat sas cresuras
de sas arestes tancas muntagninas.